ΓΡΑΠΤΗ ΕΡΩΤΗΣΗ P-2182/99

υποβολή: Jorge Moreira Da Silva (PPE-DE) προς την Επιτροπή

(19 Νοεμβρίου 1999)

Θέμα: Εκπομπές CO2 στην Πορτογαλία

Στη Διάσκεψη για τις αλλαγές του κλίματος, που πραγματοποιήθηκε στο Κιότο το 1997, η Πορτογαλία, με επιχείρημα την οικονομική της καθυστέρηση, διαπραγματεύθηκε το δικαίωμα αύξησης κατά 40 %, σε σχέση με το έτος 1990, των εκπομπών της CO2, έως το έτος 2012.

τσι, ενώ η πλειοψηφία των χωρών της Ευρωπαϊκής Ένωσης δέχθηκε να περιορίσει τις εκπομπές αερίων που προκαλούν το φαινόμενο του θερμοκηπίου, η Πορτογαλία κατέληξε να είναι η μόνη χώρα από ολόκληρη την ΕΕ με δικαίωμα περαιτέρω αύξησης των εκπομπών των συγκεκριμένων αερίων.

Εν τω μεταξύ, την προηγούμενη εβδομάδα, δημοσιεύθηκε αναλυτική μελέτη σχετικά με τις βασικές πηγές εκπομπών αερίων που προκαλούν το φαινόμενο του θερμοκηπίου, την οποία εκπόνησε η ομάδα ανάλυσης περιβαλλοντικών συστημάτων του Νέου Πανεπιστημίου της Λισαβόνας.

Η μελέτη καταλήγει στο συμπέρασμα ότι, αυτή τη στιγμή, η Πορτογαλία έχει ήδη αύξηση των εκπομπών της CO2 σε σχέση με το 1990, κατά 34 % και προβλέπει ότι, το έτος 2010, η Πορτογαλία θα εκπέμπει CO2 κατά 62 % περισσότερο από ό,τι το 1990, δηλαδή κατά πολύ περισσότερο της, ήδη γενναιόδωρης, αύξησης κατά 40 Μαΐου 2012).

Λόγω της σοβαρότητας της κατάστασης, επιβάλλεται ναπάρξει επειγόντως ενημέρωση εκ μέρους της Επιτροπής ως προς τα εξής:

1. Ποιες είναι οι πλέον πρόσφατες τιμές που διαθέτει η Επιτροπή όσον αφορά τις εκπομπές αερίων που προκαλούν το φαινόμενο του θερμοκηπίου στην Πορτογαλία;

2. Ποια συγκεκριμένα μέτρα έχει λάβει η πορτογαλική κυβέρνηση με στόχο τον έλεγχο και τη μείωση των εκπομπών αερίων που προκαλούν το φαινόμενο του θερμοκηπίου;

3. Υπάρχουν άλλες χώρες, πέραν της Πορτογαλίας, που να παρουσιάζουν τόσο μεγάλη απόκλιση μεταξύ των ανωτάτων τιμών που καθορίστηκαν στο Κιότο ως προς το επίπεδο των εκπομπών CO2 και των τιμών που μπορούν να προβλεφθούν σήμερα για το έτος 2012;

4. Τι σκοπεύει να πράξει η Επιτροπή προκειμένου να αποφευχθεί το ενδεχόμενο γενικευμένης παραβίασης, εκ μέρους των χωρών μελών της ΕΕ, των ανωτάτων ορίων εκπομπών που καθορίστηκαν στη Διάσκεψη του Κιότο;

Απάντηση της κας Wallstrm εξ ονόματος της Επιτροπής

(20 Δεκεμβρίου 1999)

Στις 16 Ιουνίου 1998, το Συμβούλιο κατέληξε σε συμφωνία σχετικά με τη συνεισφορά των κρατών μελών στην εκπλήρωση της κοινοτικής δέσμευσης για μείωση των εκπομπών κατά 8 %, δυνάμει του άρθρου 4 του πρωτοκόλλου του Κυότο. Σύμφωνα με την εν λόγω συμφωνία, την επονομαζόμενη ως «καταμερισμό βαρών», κατά τη χρονική περίοδο δέσμευσης 2008-2012, η πλειοψηφία των κρατών μελών οφείλει να μειώσει τις εκπομπές τους σε χαμηλότερα επίπεδα από εκείνα του 1990. Σε πέντε κράτη, μεταξύ των οποίων και η Πορτογαλία, επιτράπηκαν επίπεδα εκπομπών ανώτερα εκείνων του έτους αναφοράς, ήτοι του 1990. Ωστόσο, η αύξηση των εν λόγω εκπομπών έχει περιοριστεί και, στην περίπτωση της Πορτογαλίας, ανέρχεται στο 27 % (για τα έξι αέρια του πρωτοκόλλου του Κυότο). Η ως άνω συμφωνία καταμερισμού βαρών συνήφθη λαμβάνονταςπόψη τις διάφορες κοινωνικές και οικονομικές εξελίξεις στα κράτη μέλη.

Η μελέτη στην οποία αναφέρθηκε το Αξιότιμο Μέλος του Κοινοβουλίου δεν έχει κοινοποιηθεί στην Επιτροπή και, ως εκ τούτου, η Επιτροπή δεν μπορεί να τη σχολιάσει.

Η παρακολούθηση των επιπέδων εκπομπών στα κράτη μέλη ρυθμίζεται από την απόφαση 93/389/ΕΟΚ του Συμβουλίου της 24ης Ιουνίου 1993 για μηχανισμό παρακολούθησης των εκπομπών CO2 και άλλων αερίων που συμβάλλουν στο φαινόμενο του θερμοκηπίου μέσα στην Κοινότητα(1), όπως τροποποιήθηκε πρόσφατα από την απόφαση 99/296/ΕΟΚ(2). Σύμφωνα με την εν λόγω απόφαση, τα κράτη μέλη οφείλουν ναποβάλλουν ετήσια απογραφή και να παρέχουν πληροφορίες σχετικά με τα εθνικά τους προγράμματα για την καταπολέμηση των κλιματικών αλλαγών. Βάσει αυτών των πληροφοριών, η Επιτροπή θαποβάλλει ετήσια αναφορά στο Συμβούλιο και το Κοινοβούλιο σχετικά με την πρόοδο που έχει επιτευχθεί.

Η πλέον πρόσφατη απογραφή αερίων θερμοκηπίου πουποβλήθηκε στην Επιτροπή από την Πορτογαλία χρονολογείται από το 1997 και καλύπτει την περίοδο 1990-1994. Σύμφωνα με τα στοιχεία της εν λόγω απογραφής, το 1994 οι εκπομπές διοξειδίου του άνθρακα (CO2) αυξήθηκαν κατά 7,9 %, σε σύγκριση με το 1990, και κατά 6 % εφόσον αθροιστούν τα τρία κύρια αέρια σε ισοδύναμο CO2 (συμπεριλαμβανομένου του μεθανίου και του πρωτοξειδίου του αζώτου, λαμβάνονταςπόψη το αντίστοιχο δυναμικό τους στην πλανητική αύξηση της θερμοκρασίας). Δυστυχώς, η Πορτογαλία δεν έχειποβάλει στοιχεία για πιο πρόσφατα έτη. Το ίδιο πρόβλημα παρουσιάζεται και με άλλα κράτη μέλη. Επιπλέον, σύμφωνα με στοιχεία που αφορούν τόσο το σύνολο της Κοινότητας όσο και τα περισσότερα κράτη μέλη, οι εκπομπές CO2 έχουν αυξηθεί από το 1994. Σήμερα, οι εκπομπές CO2 στην Κοινότητα κυμαίνονται περίπου στα επίπεδα του 1990, μετά τη μείωση που είχαν παρουσιάσει την περίοδο 1990-1994.

Οι πολιτικές και τα μέτρα πουιοθέτησε η κυβέρνηση της Πορτογαλίας για την καταπολέμηση των κλιματικών αλλαγών καταγράφονται στη δεύτερη έκθεση της Πορτογαλίας πουποβλήθηκε το 1997 στη διάσκεψη των μερών της σύμβασης πλαίσιο για τις κλιματικές μεταβολές (FCCC) (η οποία διατίθεται στην ιστοθέση της σύμβασης πλαίσιο των Ηνωμένων Εθνών για την κλιματική αλλαγή (UN-FCCC)).

Τους προσεχείς μήνες, η Επιτροπή αναμένει να παραλάβει από τα κράτη μέλη ενημερωμένα στοιχεία σχετικά με τα εθνικά προγράμματα που εκπονήθηκαν στο πλαίσιο της ως άνω απόφασης για μηχανισμό παρακολούθησης, καθώς και εθνικά στοιχεία απογραφών για τα έτη 1997 και 1998. Η Επιτροπή θαποβάλει το προσεχές φθινόπωρο στο Κοινοβούλιο και το Συμβούλιο έκθεση, στην οποία θα αξιολογείται η πορεία εκπλήρωσης τωνποχρεώσεων της Κοινότητας και των κρατών μελών της στο πλαίσιο της σύμβασης πλαίσιο των Ηνωμένων εθνών για την κλιματική αλλαγή, λαμβάνονταςπόψη τις απαιτήσεις του πρωτοκόλλου του Κυότο.

Στο πλαίσιο των πορισμάτων του Συμβουλίου της 12ης Οκτωβρίου 1999, η Επιτροπή προτίθεται, επίσης, να ενισχύσει και να επιταχύνει τις προσπάθειές της για την ανάπτυξη και την εφαρμογή κοινών και συντονισμένων πολιτικών και μέτρων που μπορούν να διευκολύνουν και να συμβάλουν αποτελεσματικά στην εκπλήρωση τωνποχρεώσεων που απορρέουν από το πρωτόκολλο του Κυότο.

(1) ΕΕ L 167 της 9.7.1993.

(2) ΕΕ L 117 της 5.5.1999.